Mən istərəm bu meydanda nər indi
Ay ağalar, gəlim sizə söyləyim,
Mən istərəm bu meydanda nər indi.
Sinəmin dəftərin izhar eyləyim,
Arif olan ər gərəkdi, ər indi.

Sevdalı  sərimdə eşqin havası,
Yandırır cismimi onun nidası.
Çalxanır könlümdə eşqin  dəryası,
Boylama ki, dərinlərdən dərindi.

Aşıq Musa dərsin alıb bir pirdən,
Mətləbi zəbərcəd, kalamı dürdən.
Gözləri cananı görəndə hərdən,
Ağlı çaşır, tab eyləmir sər indi.

Qoşmalar